ระเบียบกรมพัฒนาธุรกิจการค้าว่าด้วยหลักเกณฑ์และวิธีการในการตรวจการงานบริษัทจำกัดและการตรวจสอบกิจการบริษัทมหาชนจำกัดพ.ศ. ๒๕๖๑[๑] โดยที่เป็นการสมควรแก้ไขปรับปรุงหลักเกณฑ์และวิธีการในการตรวจการงานบริษัทจำกัดการตรวจสอบกิจการบริษัทมหาชนจำกัด และการวางประกันค่าใช้จ่ายในการตรวจการงานบริษัทจำกัดและการตรวจสอบกิจการบริษัทมหาชนจำกัดให้มีความชัดเจนและเหมาะสมกับสภาวการณ์ปัจจุบันยิ่งขึ้นอาศัยอำนาจตามความในมาตรา๑๒๑๕ และมาตรา ๑๒๑๗ แห่งประมวลกฎหมายแพ่งและพาณิชย์ และความในมาตรา ๑๒๘ มาตรา ๑๓๐มาตรา ๑๓๑ และมาตรา ๑๓๔ (๑) แห่งพระราชบัญญัติบริษัทมหาชนจำกัด พ.ศ. ๒๕๓๕อธิบดีกรมพัฒนาธุรกิจการค้า จึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมพัฒนาธุรกิจการค้า ว่าด้วยหลักเกณฑ์และวิธีการในการตรวจการงานบริษัทจำกัดและการตรวจสอบกิจการบริษัทมหาชนจำกัดพ.ศ. ๒๕๖๑ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิกระเบียบกรมพัฒนาธุรกิจการค้าว่าด้วยหลักเกณฑ์และวิธีการในการตรวจการงานบริษัทจำกัดการตรวจสอบกิจการบริษัทมหาชนจำกัด และการวางประกันค่าใช้จ่ายในการตรวจการงานบริษัทจำกัดและการตรวจสอบกิจการบริษัทมหาชนจำกัดพ.ศ. ๒๕๕๔ ลงวันที่ ๓๐ มีนาคม พ.ศ. ๒๕๕๔บรรดาระเบียบหรือคำสั่งอื่นใดในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้การตรวจหมายความว่า การตรวจการงานของบริษัทจำกัดตามประมวลกฎหมายแพ่งและพาณิชย์หรือการตรวจสอบกิจการของบริษัทมหาชนจำกัดตามกฎหมายว่าด้วยบริษัทมหาชนจำกัดตรวจการงานหมายความว่า การตรวจการงานของบริษัทจำกัดตามประมวลกฎหมายแพ่งและพาณิชย์ตรวจสอบกิจการหมายความว่า การตรวจสอบกิจการและฐานะการเงิน ตลอดจนตรวจสอบการดำเนินงานของคณะกรรมการของบริษัทมหาชนจำกัดตามกฎหมายว่าด้วยบริษัทมหาชนจำกัดเงินประกันค่าใช้จ่ายหมายความว่า เงินวางประกันค่าใช้จ่ายในการตรวจการงานหรือการตรวจสอบกิจการผู้ร้องขอหมายความว่า ผู้ถือหุ้นคนเดียวหรือหลายคนของบริษัทจำกัด ที่ยื่นเรื่องราวขอให้ตั้งผู้ตรวจการงาน หรือผู้ถือหุ้นคนเดียวหรือหลายคนของบริษัทมหาชนจำกัดที่ทำคำขอให้ตั้งผู้ตรวจสอบกิจการพนักงานเจ้าหน้าที่หมายความว่า ข้าราชการหรือพนักงานราชการที่ได้รับมอบหมายให้ปฏิบัติงานเกี่ยวกับการตรวจการงานของบริษัทจำกัดตามประมวลกฎหมายแพ่งและพาณิชย์หรือตรวจสอบกิจการของบริษัทมหาชนจำกัดตามกฎหมายว่าด้วยบริษัทมหาชนจำกัดผู้ตรวจหมายความว่า พนักงานเจ้าหน้าที่คนหนึ่งหรือหลายคนซึ่งรัฐมนตรีหรือผู้ที่ได้รับมอบหมายแต่งตั้งให้เป็นผู้ตรวจการงานของบริษัทจำกัดหรือพนักงานเจ้าหน้าที่คนหนึ่งหรือหลายคนซึ่งนายทะเบียนแต่งตั้งให้เป็นผู้ตรวจสอบกิจการของบริษัทมหาชนจำกัดนายทะเบียนหมายความว่า อธิบดีกรมพัฒนาธุรกิจการค้า และให้หมายความรวมถึงผู้ซึ่งอธิบดีกรมพัฒนาธุรกิจการค้ามอบหมายด้วยรัฐมนตรีหมายความว่า รัฐมนตรีว่าการกระทรวงพาณิชย์หมวด ๑การร้องขอและการตรวจสอบสิทธิผู้ร้องขอ ข้อ ๕ ผู้ร้องขอที่ประสงค์จะให้ตรวจการงานหรือตรวจสอบกิจการต้องทำคำร้องขอเป็นหนังสือระบุเหตุและประเด็นที่จะให้ตรวจโดยลงลายมือชื่อผู้ร้องขอด้วยตนเองพร้อมทั้งระบุจำนวนหุ้นที่ผู้ร้องขอถืออยู่ในบริษัทจำกัดหรือบริษัทมหาชนจำกัดที่ขอให้ตรวจพร้อมแนบหลักฐานสำเนาใบหุ้นหรือหลักฐานแสดงการเป็นผู้ถือหุ้นของผู้ร้องขอทุกคนกรณีมีผู้ร้องขอหลายคนให้ทำหนังสือโดยร่วมกันลงลายมือชื่อในหนังสือฉบับเดียวกันทั้งนี้ กรณีผู้ร้องขอหลายคนร่วมกันร้องขอให้ตรวจสอบกิจการบริษัทมหาชนจำกัดต้องแจ้งชื่อและสถานที่อยู่ของผู้ร้องขอคนหนึ่งเป็นตัวแทนด้วยข้อ ๖ เมื่อได้รับหนังสือร้องขอให้พนักงานเจ้าหน้าที่ตรวจสอบสิทธิของผู้ร้องขอดังนี้(๑)บริษัทจำกัด ให้ตรวจสอบสิทธิของผู้ร้องขอจากสำเนาใบหุ้นหรือหลักฐานแสดงการเป็นผู้ถือหุ้นที่ผู้ร้องขอนำส่งกับสำเนาบัญชีรายชื่อผู้ถือหุ้นฉบับล่าสุดที่บริษัทนำส่งต่อนายทะเบียนโดยต้องมีจำนวนหุ้นรวมกันไม่น้อยกว่าหนึ่งในห้าของจำนวนหุ้นทั้งหมดของบริษัทกรณีหลักฐานที่ผู้ร้องขอนำส่งกับสำเนาบัญชีรายชื่อผู้ถือหุ้นที่บริษัทนำส่งไว้ต่อนายทะเบียนไม่ตรงกันให้สันนิษฐานไว้ก่อนว่าสำเนาบัญชีรายชื่อผู้ถือหุ้นที่บริษัทนำส่งไว้ต่อนายทะเบียนเป็นหลักฐานที่ถูกต้องหากผู้ร้องขอโต้แย้งข้อสันนิษฐานดังกล่าวต้องแสดงหลักฐานเพื่อพิสูจน์ความเป็นผู้ถือหุ้นหากไม่สามารถแสดงหลักฐานหรือหลักฐานที่แสดงไม่สามารถพิสูจน์ข้อเท็จจริงเกี่ยวกับความเป็นผู้ถือหุ้นได้หรือพนักงานเจ้าหน้าที่ตรวจสอบแล้วพบว่าไม่มีสิทธิตามกฎหมายให้พนักงานเจ้าหน้าที่รายงานให้รัฐมนตรีหรือผู้ที่ได้รับมอบหมายทราบเพื่อยุติเรื่องและมีหนังสือแจ้งให้ผู้ร้องขอทราบ(๒)บริษัทมหาชนจำกัด ให้ตรวจสอบสิทธิของผู้ร้องขอจากสำเนาใบหุ้นหรือหลักฐานการเป็นผู้ถือหุ้นที่รับรองโดยนายทะเบียนหุ้นของบริษัทหรือบริษัทศูนย์รับฝากหลักทรัพย์ (ประเทศไทย) จำกัด แล้วแต่กรณี ตามที่ผู้ร้องขอแสดงหลักฐานตามข้อ๕ โดยต้องมีจำนวนหุ้นรวมกันได้ไม่น้อยกว่าร้อยละห้าของจำนวนหุ้นที่จำหน่ายได้ทั้งหมดของบริษัทหากพนักงานเจ้าหน้าที่ตรวจสอบแล้วพบว่าไม่มีสิทธิตามกฎหมายหรือหลักฐานที่แสดงไม่สามารถพิสูจน์ข้อเท็จจริงเกี่ยวกับความเป็นผู้ถือหุ้นได้ให้พนักงานเจ้าหน้าที่รายงานให้นายทะเบียนทราบ เพื่อยุติเรื่องและมีหนังสือแจ้งให้ผู้ร้องขอทราบข้อ ๗ ผู้ร้องขอให้ตรวจการงานของบริษัทจำกัดจะต้องเป็นผู้ถือหุ้นและมีสิทธิตามกฎหมายตลอดเวลาที่ทำการตรวจระหว่างการตรวจการงานของบริษัทจำกัดหากมีเหตุอันควรสงสัยว่าผู้ร้องขอไม่มีสิทธิตามที่กฎหมายกำหนดให้พนักงานเจ้าหน้าที่หรือผู้ตรวจดำเนินการตรวจสอบสิทธิผู้ร้องขอก่อน หากตรวจสอบแล้วพบว่าผู้ร้องขอไม่มีสิทธิตามที่กฎหมายกำหนดให้พนักงานเจ้าหน้าที่หรือผู้ตรวจเสนอรัฐมนตรีหรือผู้ที่ได้รับมอบหมายให้ความเห็นชอบยุติเรื่องและมีหนังสือแจ้งให้ผู้ร้องขอทราบให้นำความตามข้อ๖ (๑) มาใช้บังคับในการตรวจสอบสิทธิของผู้ร้องขอโดยอนุโลมหมวด ๒การกำหนดประเด็น ข้อ ๘ เมื่อพนักงานเจ้าหน้าที่ตรวจสอบสิทธิแล้วพบว่าผู้ร้องขอมีสิทธิตามกฎหมายที่จะร้องขอให้ตรวจการงานหรือตรวจสอบกิจการได้ให้พนักงานเจ้าหน้าที่เสนอผู้อำนวยการกอง/สำนัก เพื่อมีหนังสือแจ้งผู้ร้องขอมากำหนดประเด็นที่จะให้ทำการตรวจพร้อมทั้งรับทราบจำนวนเงินวางประกันค่าใช้จ่ายในการตรวจภายในสิบห้าวันนับแต่วันที่ลงในหนังสือถ้าผู้ร้องขอมีเหตุผลความจำเป็นไม่สามารถมากำหนดประเด็นได้ภายในเวลาที่กำหนดตามวรรคหนึ่งให้มีหนังสือขอขยายเวลาก่อนสิ้นสุดเวลาที่กำหนดโดยชี้แจงเหตุผลความจำเป็นนั้น หากพนักงานเจ้าหน้าที่พิจารณาเห็นว่าเป็นเหตุผลที่สมควรให้เสนอผู้อำนวยการกอง/สำนัก ขยายเวลาได้อีกตามสมควรแต่ต้องไม่เกินสามสิบวันนับแต่วันสิ้นสุดเวลาที่กำหนดพร้อมทั้งมีหนังสือแจ้งให้ผู้ร้องขอทราบเมื่อพ้นเวลาที่กำหนดหรือพ้นเวลาที่ขยายให้ตามวรรคสองแล้วผู้ร้องขอไม่มากำหนดประเด็น ให้พนักงานเจ้าหน้าที่เสนอผู้อำนวยการกอง/สำนักเพื่อยุติเรื่องและมีหนังสือแจ้งให้ผู้ร้องขอทราบพร้อมทั้งรายงานให้รัฐมนตรีหรือผู้ที่ได้รับมอบหมายหรือนายทะเบียนทราบแล้วแต่กรณีข้อ ๙ การกำหนดประเด็นที่ร้องขอให้ตรวจการงานบริษัทจำกัดผู้ร้องขอทุกคนจะมากำหนดประเด็นด้วยตนเองหรือมอบหมายให้ผู้ร้องขอคนใดหรือบุคคลอื่นใดเป็นตัวแทนมากำหนดประเด็นก็ได้โดยมีหนังสือมอบอำนาจจากผู้ร้องขอทุกคนการกำหนดประเด็นที่ร้องขอให้ตรวจสอบกิจการบริษัทมหาชนจำกัดผู้ร้องขอทุกคนหรือเฉพาะผู้ถือหุ้นคนหนึ่งที่ได้รับการแต่งตั้งไว้ให้เป็นตัวแทนตามหนังสือร้องขอจะมากำหนดประเด็นก็ได้แต่จะมอบหมายให้บุคคลอื่นมากำหนดประเด็นแทนไม่ได้ในวันกำหนดประเด็นนอกจากต้องกำหนดประเด็นการตรวจสอบให้ชัดเจนแล้ว ให้พนักงานเจ้าหน้าที่แจ้งวิธีการคำนวณค่าใช้จ่ายในการตรวจพร้อมทั้งระบุจำนวนเงินประกันค่าใช้จ่ายแจ้งให้ผู้ร้องขอหรือตัวแทนที่มากำหนดประเด็นทราบและในกรณีที่ผู้ร้องขอให้ตรวจการงานของบริษัทจำกัดหลายคนยังไม่ได้มอบหมายผู้ใดเป็นตัวแทนให้พนักงานเจ้าหน้าที่แจ้งให้ผู้ร้องขอกำหนดชื่อและที่อยู่ของตัวแทนหนึ่งคนที่จะเป็นผู้ติดต่อประสานงาน รับแจ้ง หรือดำเนินการใด ๆ กับพนักงานเจ้าหน้าที่หรือผู้ตรวจแทนผู้ร้องขอคนอื่นพร้อมทั้งบันทึกไว้เป็นหลักฐานหมวด ๓การวางเงินประกันค่าใช้จ่าย ข้อ ๑๐ เมื่อกำหนดประเด็นแล้วให้พนักงานเจ้าหน้าที่ดำเนินการดังนี้(๑) กรณีตรวจการงานให้พนักงานเจ้าหน้าที่เสนอรัฐมนตรีหรือผู้ที่ได้รับมอบหมายเพื่อมีหนังสือแจ้งผู้ร้องขอหรือตัวแทนให้วางเงินประกันค่าใช้จ่ายต่อกรมพัฒนาธุรกิจการค้าภายในสิบห้าวันนับแต่วันที่ลงในหนังสือ(๒) กรณีตรวจสอบกิจการให้พนักงานเจ้าหน้าที่พิจารณาเหตุและประเด็นที่ร้องขอให้ตรวจว่าเป็นเหตุอันสมควรที่จะตรวจหรือไม่หากเห็นว่าเป็นเหตุอันสมควรให้เสนอนายทะเบียนมีหนังสือแจ้งผู้ร้องขอหรือตัวแทนให้วางเงินประกันค่าใช้จ่ายต่อกรมพัฒนาธุรกิจการค้าภายในสิบห้าวันนับแต่วันที่ลงในหนังสือแต่ถ้าเห็นว่าไม่มีเหตุสมควรที่จะตรวจให้เสนอนายทะเบียนยุติเรื่องแล้วมีหนังสือแจ้งผู้ร้องขอหรือตัวแทนทราบข้อ ๑๑ ถ้าผู้ร้องขอหรือตัวแทนมีเหตุผลความจำเป็นไม่สามารถวางเงินประกันค่าใช้จ่ายได้ภายในเวลาที่กำหนดตามข้อ๑๐ ให้มีหนังสือขอขยายเวลาก่อนสิ้นสุดเวลาที่กำหนดโดยชี้แจงเหตุผลความจำเป็นนั้นหากพนักงานเจ้าหน้าที่เห็นว่าเป็นเหตุผลที่สมควร ให้เสนอผู้อำนวยการกอง/สำนัก ขยายเวลาได้อีกตามสมควรแต่ต้องไม่เกินสามสิบวันนับแต่วันสิ้นสุดเวลาที่กำหนดพร้อมทั้งมีหนังสือแจ้งให้ผู้ร้องขอหรือตัวแทนทราบเมื่อพ้นเวลาที่กำหนดหรือพ้นเวลาที่ขยายให้ตามวรรคหนึ่งแล้วหากผู้ร้องขอหรือตัวแทนไม่มาวางเงินประกันค่าใช้จ่าย ให้พนักงานเจ้าหน้าที่เสนอผู้อำนวยการกอง/สำนักเพื่อยุติเรื่องและมีหนังสือแจ้งให้ผู้ร้องขอหรือตัวแทนทราบ พร้อมทั้งรายงานให้รัฐมนตรีหรือผู้ที่ได้รับมอบหมายหรือนายทะเบียนทราบแล้วแต่กรณีข้อ ๑๒ เงินประกันค่าใช้จ่าย ให้คิดตามจำนวนรอบปีบัญชีที่ผู้ร้องขอประสงค์ให้ตรวจการงานหรือตรวจสอบกิจการรอบปีละหกหมื่นบาทหากพนักงานเจ้าหน้าที่เห็นว่าจำนวนเงินประกันค่าใช้จ่ายตามจำนวนรอบปีที่จะต้องตรวจตามวรรคหนึ่งอาจไม่เพียงพอพนักงานเจ้าหน้าที่อาจกำหนดจำนวนเงินประกันค่าใช้จ่ายมากกว่าที่กำหนดในวรรคหนึ่งได้ตามที่เห็นสมควรโดยต้องได้รับความเห็นชอบจากรัฐมนตรีหรือผู้ที่ได้รับมอบหมายหรือนายทะเบียนแล้วแต่กรณีข้อ ๑๓ ในระหว่างการตรวจ ให้ผู้ตรวจพิจารณาคำนวณค่าใช้จ่ายกับเงินประกันค่าใช้จ่ายตลอดเวลาการตรวจหากผู้ตรวจเห็นว่าเงินประกันค่าใช้จ่ายอาจไม่เพียงพอ ให้ผู้ตรวจกำหนดจำนวนเงินประกันค่าใช้จ่ายเพิ่มเติมได้ตามที่เห็นสมควรโดยต้องได้รับความเห็นชอบจากรัฐมนตรีหรือผู้ที่ได้รับมอบหมายหรือนายทะเบียนแล้วแต่กรณี และมีหนังสือแจ้งให้ผู้ร้องขอหรือตัวแทนนำเงินประกันค่าใช้จ่ายมาวางประกันเพิ่มเติมภายในสิบห้าวันนับแต่วันที่ลงในหนังสือและแจ้งด้วยว่าหากไม่นำเงินประกันค่าใช้จ่ายมาวางประกันเพิ่มเติมจะระงับการตรวจถ้าผู้ร้องขอหรือตัวแทนมีเหตุผลความจำเป็นไม่สามารถนำเงินประกันค่าใช้จ่ายมาวางประกันเพิ่มเติมได้ภายในเวลาที่กำหนดตามวรรคหนึ่งให้มีหนังสือขอขยายเวลาก่อนสิ้นสุดเวลาที่กำหนดโดยชี้แจงเหตุผลความจำเป็นนั้นหากผู้ตรวจพิจารณาเห็นว่าเป็นเหตุผลที่สมควร ให้ผู้ตรวจขยายเวลาได้อีกตามสมควรแต่ต้องไม่เกินสามสิบวันนับแต่วันสิ้นสุดเวลาที่กำหนดพร้อมทั้งมีหนังสือแจ้งให้ผู้ร้องขอหรือตัวแทนทราบเมื่อพ้นเวลาที่กำหนดหรือพ้นเวลาที่ขยายให้ตามวรรคสองแล้วหากผู้ร้องขอหรือตัวแทนไม่นำเงินประกันค่าใช้จ่ายมาวางประกันเพิ่มเติมให้ผู้ตรวจระงับการตรวจไว้จนกว่าผู้ร้องขอหรือตัวแทนจะนำเงินประกันค่าใช้จ่ายมาวางประกันเพิ่มเติมโดยมีหนังสือแจ้งให้ผู้ร้องขอหรือตัวแทนทราบพร้อมทั้งรายงานให้รัฐมนตรีหรือผู้ที่ได้รับมอบหมายหรือนายทะเบียนทราบ แล้วแต่กรณีข้อ ๑๔ เมื่อพ้นเวลาเก้าสิบวันนับแต่วันที่ลงในหนังสือแจ้งตามข้อ๑๓ วรรคสาม ให้ผู้ตรวจมีหนังสือไปยังผู้ร้องขอหรือตัวแทนเพื่อสอบถามว่ายังประสงค์ให้ทำการตรวจอยู่หรือไม่และแจ้งด้วยว่าหากมิได้รับคาตอบภายในสิบห้าวันนับแต่วันที่ลงในหนังสือจะได้ยุติการตรวจพร้อมริบเงินประกันค่าใช้จ่ายถ้าผู้ตรวจได้รับคาตอบจากผู้ร้องขอหรือตัวแทนนั้นว่าไม่ประสงค์ให้ทำการตรวจแล้วหรือมิได้รับคำตอบภายในสามสิบวันนับแต่วันที่ลงในหนังสือให้ผู้ตรวจยุติการตรวจและริบเงินประกันค่าใช้จ่ายนำส่งเป็นเงินรายได้แผ่นดินโดยต้องได้รับความเห็นชอบจากรัฐมนตรีหรือผู้ที่ได้รับมอบหมายหรือนายทะเบียนแล้วแต่กรณี พร้อมทั้งมีหนังสือแจ้งให้ผู้ร้องขอหรือตัวแทนทราบข้อ ๑๕ เมื่อผู้ร้องขอหรือตัวแทนได้วางเงินประกันค่าใช้จ่ายต่อกองคลังกรมพัฒนาธุรกิจการค้าแล้ว ให้จัดส่งสำเนาใบเสร็จรับเงินให้พนักงานเจ้าหน้าที่หรือผู้ตรวจแล้วแต่กรณีหมวด ๔การแต่งตั้งและอำนาจหน้าที่ของผู้ตรวจ ข้อ ๑๖ เมื่อผู้ร้องขอหรือตัวแทนได้วางเงินประกันค่าใช้จ่ายแล้วให้พนักงานเจ้าหน้าที่เสนอรัฐมนตรีหรือผู้ที่ได้รับมอบหมายหรือนายทะเบียน แล้วแต่กรณีเพื่อแต่งตั้งผู้ตรวจข้อ ๑๗ เมื่อแต่งตั้งผู้ตรวจตามข้อ ๑๖ แล้วให้ผู้ตรวจส่งสำเนาหนังสือแต่งตั้งให้กองข้อมูลธุรกิจเพื่อบันทึกในสารบัญแฟ้มทะเบียนบริษัทจำกัดหรือบริษัทมหาชนจำกัดว่าบริษัทดังกล่าวอยู่ระหว่างตรวจการงานหรือตรวจสอบกิจการ แล้วแต่กรณีข้อ ๑๘ ให้ผู้ตรวจมีหนังสือแจ้งให้บริษัทจำกัดหรือบริษัทมหาชนจำกัดที่ถูกตรวจทราบการแต่งตั้งผู้ตรวจพร้อมทั้งให้จัดส่งบัญชีเอกสารที่ต้องใช้ประกอบการลงบัญชี และเอกสารหลักฐานอื่นที่เกี่ยวข้องกับการประกอบกิจการตามประเด็นที่ตรวจให้กับผู้ตรวจข้อ ๑๙ การแจ้งบริษัทจำกัดหรือบริษัทมหาชนจำกัดที่ถูกตรวจให้จัดส่งบัญชีเอกสารที่ต้องใช้ประกอบการลงบัญชี และเอกสารหลักฐานอื่นที่เกี่ยวข้องกับการประกอบกิจการให้กำหนดเวลาจัดส่งภายในสิบห้าวันนับแต่วันที่ลงในหนังสือหากบริษัทจำกัดหรือบริษัทมหาชนจำกัดมีเหตุผลความจำเป็นไม่สามารถดำเนินการได้ภายในเวลาที่กำหนดตามวรรคหนึ่ง ให้บริษัทจำกัดหรือบริษัทมหาชนจำกัดมีหนังสือขอขยายเวลาก่อนสิ้นสุดเวลาที่กำหนดโดยชี้แจงเหตุผลความจำเป็นนั้นหากผู้ตรวจพิจารณาเห็นว่าเป็นเหตุผลที่สมควรให้ขยายเวลาได้อีกตามสมควรแต่ไม่เกินสามสิบวันนับจากวันสิ้นสุดเวลาที่กำหนดดังกล่าวโดยมีหนังสือแจ้งให้บริษัทจำกัดหรือบริษัทมหาชนจำกัดทราบเมื่อพ้นเวลาที่กำหนดหรือพ้นเวลาที่ขยายให้ตามวรรคสองแล้วบริษัทจำกัดหรือบริษัทมหาชนจำกัดยังเพิกเฉย ให้ผู้ตรวจรายงานให้รัฐมนตรีหรือผู้ที่ได้รับมอบหมายหรือนายทะเบียนทราบ แล้วแต่กรณี และส่งเรื่องให้สำนักกฎหมายดำเนินคดีต่อไปข้อ ๒๐ เมื่อพ้นเวลาที่กำหนดหรือพ้นเวลาที่ขยายให้บริษัทจำกัดหรือบริษัทมหาชนจำกัดดำเนินการจัดส่งบัญชี เอกสารที่ต้องใช้ประกอบการลงบัญชีและเอกสารหลักฐานอื่นที่เกี่ยวข้องกับการประกอบกิจการให้กับผู้ตรวจตามข้อ ๑๙วรรคสองแล้วสามสิบวันให้ผู้ตรวจดำเนินการตามข้อ ๑๙ อีกครั้งหนึ่งหากบริษัทจำกัดหรือบริษัทมหาชนจำกัดที่ถูกตรวจไม่ดำเนินการจัดส่งบัญชีเอกสารที่ต้องใช้ประกอบการลงบัญชี และเอกสารหลักฐานอื่นที่เกี่ยวข้องกับการประกอบกิจการอันส่งผลให้ผู้ตรวจไม่สามารถทำการตรวจได้ให้ผู้ตรวจเสนอรัฐมนตรีหรือผู้ที่ได้รับมอบหมายหรือนายทะเบียนทราบ แล้วแต่กรณี เพื่อยุติเรื่องและมีหนังสือแจ้งให้ผู้ร้องขอหรือตัวแทนทราบข้อ ๒๑ กรณีตรวจสอบกิจการบริษัทมหาชนจำกัดผู้ตรวจต้องทำรายงานผลการตรวจสอบพร้อมด้วยความเห็นเสนอนายทะเบียนภายในสองเดือนนับแต่วันที่ได้รับแต่งตั้งถ้าไม่สามารถกระทำหรือตรวจสอบให้เสร็จภายในกำหนดเวลาดังกล่าวได้ผู้ตรวจต้องรายงานการตรวจสอบต่อนายทะเบียนทุกสองเดือนข้อ ๒๒ เมื่อทำการตรวจเสร็จสิ้นแล้วให้ผู้ตรวจดำเนินการดังนี้(๑) คำนวณค่าใช้จ่ายในการตรวจ หากปรากฏว่าค่าใช้จ่ายมีจำนวนน้อยกว่าเงินประกันค่าใช้จ่ายให้แจ้งผู้ร้องขอหรือตัวแทนมารับเงินประกันค่าใช้จ่ายในส่วนที่เกินแต่ถ้าค่าใช้จ่ายในการตรวจมีจำนวนมากกว่าเงินประกันค่าใช้จ่าย ให้แจ้งผู้ร้องขอหรือตัวแทนให้ชาระเงินเพิ่มให้ครบถ้วนทั้งนี้ จะต้องขอความเห็นชอบจากรัฐมนตรีหรือผู้ได้รับมอบหมายหรือนายทะเบียนก่อนแล้วแต่กรณี(๒) จัดทำรายงานผลการตรวจเสนอรัฐมนตรีหรือผู้ที่ได้รับมอบหมายหรือนายทะเบียน แล้วแต่กรณีข้อ ๒๓ การจัดทำรายงานผลการตรวจตามข้อ ๒๒ (๒) ให้ผู้ตรวจดำเนินการดังนี้(๑) กรณีตรวจการงานบริษัทจำกัดให้ผู้ตรวจรายงานผลการตรวจต่อรัฐมนตรีหรือผู้ที่ได้รับมอบหมาย เพื่อส่งสำเนารายงานนั้นไปยังผู้ร้องขอและบริษัทจำกัด(๒) กรณีตรวจสอบกิจการบริษัทมหาชนจำกัด ให้ผู้ตรวจรายงานผลการตรวจต่อนายทะเบียนเพื่อส่งสำเนารายงานนั้นไปยังบริษัทมหาชนจำกัดข้อ ๒๔ ในระหว่างที่ทำการตรวจหรือภายหลังการตรวจเสร็จสิ้นแล้วหากมีผู้ที่เกี่ยวข้องร้องขอข้อมูล หรือเอกสารใดที่เกี่ยวกับการตรวจให้ถือปฏิบัติตามกฎหมายว่าด้วยข้อมูลข่าวสารของราชการหมวด ๕การยกเลิกการตรวจ ข้อ ๒๕ ผู้ร้องขอหรือตัวแทนสามารถขอให้พนักงานเจ้าหน้าที่หรือผู้ตรวจยกเลิกการตรวจได้ตลอดเวลาโดยทำเป็นหนังสือลงลายมือชื่อของผู้ร้องขอทุกคนหรือลงลายมือชื่อตัวแทนยื่นต่อพนักงานเจ้าหน้าที่หรือผู้ตรวจ แล้วแต่กรณีข้อ ๒๖ เมื่อพนักงานเจ้าหน้าที่หรือผู้ตรวจได้รับคำขอยกเลิกการตรวจซึ่งเป็นไปตามหลักเกณฑ์ในข้อ๒๕ แล้วให้ยุติการตรวจและรายงานให้รัฐมนตรีหรือผู้ที่ได้รับมอบหมายหรือนายทะเบียนทราบ แล้วแต่กรณีโดยไม่ต้องจัดทำรายงานผลการตรวจการยกเลิกการตรวจภายหลังจากที่ผู้ตรวจได้เริ่มทำการตรวจสอบแล้วให้นำความตามข้อ ๒๒ (๑) มาใช้บังคับในการคำนวณค่าใช้จ่าย โดยอนุโลมหมวด ๖ค่าใช้จ่ายและการคำนวณค่าใช้จ่ายในการตรวจ ข้อ ๒๗ ค่าใช้จ่ายในการตรวจประกอบด้วย(๑)ค่าดำเนินการตรวจของผู้ตรวจ(๒)ค่าตอบแทนการปฏิบัติงานนอกเวลาราชการ(๓)ค่าเบี้ยเลี้ยงเดินทาง(๔)ค่าเช่าที่พัก(๕)ค่าพาหนะ รวมถึงค่าเช่ายานพาหนะ ค่าเชื้อเพลิง หรือพลังงานสำหรับยานพาหนะ ค่าระวางบรรทุกค่าจ้างคนขนของ และอื่น ๆ ทำนองเดียวกัน(๖)ค่าใช้จ่ายอื่นที่จำเป็นต้องจ่ายเนื่องในการตรวจข้อ ๒๘ วิธีการคำนวณค่าใช้จ่ายในการตรวจ ให้ดำเนินการดังนี้(๑) ค่าดำเนินการตรวจของผู้ตรวจให้คำนวณจากจำนวนวันปฏิบัติงานที่ผู้ตรวจแต่ละคนใช้ในการตรวจคูณด้วยจำนวนสองเท่าของอัตราเงินเดือนเฉลี่ยต่อวันของผู้ตรวจแต่ละคนณ วันที่ได้รับแต่งตั้งโดยคิดค่าเฉลี่ยสามสิบวันต่อเดือนดังนี้อัตราเงินเดือนณ วันที่ได้รับแต่งตั้งให้เป็นผู้ตรวจ X ๒ เท่า X จำนวนวันที่ปฏิบัติงาน๓๐ วัน(๒) ค่าตอบแทนการปฏิบัติงานนอกเวลาราชการให้เรียกเก็บเป็นจำนวนสองเท่าของอัตราตามที่กระทรวงการคลังกำหนด(๓) ค่าเบี้ยเลี้ยงเดินทางให้เรียกเก็บเป็นจำนวนสองเท่าของอัตราตามที่กระทรวงการคลังกำหนด(๔) ค่าเช่าที่พัก ค่าพาหนะ และค่าใช้จ่ายอื่นที่จำเป็นต้องจ่ายเนื่องในการตรวจให้เรียกเก็บตามที่จ่ายจริงยกเว้นค่าพาหนะที่ใช้ยานพาหนะของส่วนราชการให้เรียกเก็บตามระยะทางที่ใช้ยานพาหนะกิโลเมตรละห้าบาทข้อ ๒๙ ค่าใช้จ่ายในการตรวจ ให้นำส่งเป็นเงินรายได้แผ่นดินหมวด ๗บทเฉพาะกาล ข้อ ๓๐ การตรวจที่อยู่ระหว่างการดำเนินการตามระเบียบกรมพัฒนาธุรกิจการค้าว่าด้วยหลักเกณฑ์และวิธีการในการตรวจการงานบริษัทจำกัดการตรวจสอบกิจการบริษัทมหาชนจำกัด และการวางประกันค่าใช้จ่ายในการตรวจการงานบริษัทจำกัดและการตรวจสอบกิจการบริษัทมหาชนจำกัดพ.ศ. ๒๕๕๔ ให้ดำเนินการนั้นต่อไปตามที่ระเบียบนี้กำหนดเงินวางประกันค่าใช้จ่ายตามระเบียบกรมพัฒนาธุรกิจการค้าว่าด้วยหลักเกณฑ์และวิธีการในการตรวจการงานบริษัทจำกัด การตรวจสอบกิจการบริษัทมหาชนจำกัดและการวางประกันค่าใช้จ่ายในการตรวจการงานบริษัทจำกัดและการตรวจสอบกิจการบริษัทมหาชนจำกัดพ.ศ. ๒๕๕๔ ให้ถือเป็นเงินประกันค่าใช้จ่ายตามระเบียบนี้ข้อ ๓๑ ให้อธิบดีกรมพัฒนาธุรกิจการค้าเป็นผู้รักษาการตามระเบียบนี้กรณีที่มีปัญหาเกี่ยวกับแนวทางปฏิบัติหรือระเบียบนี้มิได้กำหนดแนวทางปฏิบัติไว้ให้อธิบดีกรมพัฒนาธุรกิจการค้าเป็นผู้วินิจฉัยชี้ขาดโดยคาวินิจฉัยชี้ขาดให้เป็นที่สุดประกาศ ณ วันที่ ๖ กันยายน พ.ศ.๒๕๖๑กุลณี อิศดิศัยอธิบดีกรมพัฒนาธุรกิจการค้าปวันวิทย์/จัดทำ๓ มกราคม๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๕๓ ง/หน้า ๑/๑๐ ตุลาคม ๒๕๖๑